హీరోయిన్లు లేడీ ఓరియెంటెడ్ సినిమాలు చేయడం ఒకెత్తు అయితే అందులోనూ డాన్ పాత్రలు పోషించడం మరొకెత్తు. జీవిత గాథలను సొమ్ము చేసుకోవడం ప్రస్తుతం బాలీవుడ్లో సక్సెస్ ఫార్ములా అయింది. దీంతో అలనాటి తారల జీవితాల నుంచి స్పోర్ట్స్ స్టార్స్ వరకూ అందరి చరిత్రలూ తెరకెక్కుతున్నాయి. అయితే వీటిలో క్రిమినల్ బ్యాక్ డ్రాప్ ఉన్న లేడీ ఓరియెంటెడ్ మూవీస్కు ఉండే క్రేజ్ వేరు. ముంబై మాఫియా క్వీన్ 'హసీనా పార్కర్' బయోపిక్కు లభిస్తున్న ఆదరణే అందుకు తాజా ఉదాహరణ. ఇందులో హసీనాగా శ్రద్ధా కపూర్ నటించింది.గతంలోనూ ఎంతో మంది తారలు తెరపై లేడీ డాన్లుగా మెప్పించిన సందర్భాలు ఉన్నాయి. ముఖ్యంగా 'బ్యాండిట్ క్వీన్'లో పూలన్ దేవిగా నటించిన సీమా బిస్వాస్, బాలీవుడ్లో లేడీ డాన్ రోల్స్కు ఊపిరులూదింది. అనంతరం 'గాడ్ మదర్'లో భర్త మరణానికి ప్రతీకారం తీర్చుకునేందుకు తుపాకీ చేతబట్టిన లేడీ గ్యాంగ్ స్టర్గా షబానా ఆజ్మీ నటనను ఎవరూ మర్చిపోలేరు.'షాబ్రీ'లో ఇషాకోపికర్, 'డిపార్ట్మెంట్'లో మధు శాలినీ లేడీ డాన్స్గా కనువిందు చేశారు. అతిలోక సుందరి శ్రీదేవి సైతం 1988లో 'షేర్నీ'లో లేడీ డాన్గా అదరగొట్టింది. కంగనా రౌనౌత్ కూడా 'రివాల్వర్ రాణి'గా ఉర్రూతలూగించింది. అయితే ఈ సినిమాలేవీ బాక్సాఫీస్ వద్ద పెద్దగా ప్రభావం చూపలేకపోయాయి. మరి దావూద్ ఇబ్రహీం చెల్లెలు 'హసీనా పార్కర్'గా శ్రద్ధా కపూర్ ఏ స్థాయిలో అలరిస్తుందో చూడాలి.
heroinlu lady oriyented cinimaalu cheyadam okettu ayithe anduloonuu dan paatralu pooshinchadam marokettu. jeevita gaathalanu sommu chesukovadam prastutam balivudlo suxes farmula ayindi. deentho alanati taarala jeevitaala nunchi sports stars varakuu andari charitraluu terakekkutunnaayi. ayithe veetilo criminal byak drap unna lady oriyented mooveesku unde crage vaeru. mumbai mafia kween 'haseena parkar' bayopikku labhistunna aadarane anduku taja udaaharana. indulo haseenaga shraddha kapur natinchindi.gatamloonuu entho mandi taaralu terapai lady daanlugaa meppinchina sandarbhaalu unnaayi. mukhyamgaa 'bandit kween'loo poolan devigaa natinchina seema biswas, balivudlo lady dan rolsku oopiruludindi. anantaram 'gad madar'loo bharta maranaaniki prateekaaram teerchukunenduku tupaki chetabattina lady gang sterga shabana aajmi natananu evaruu marchipoleru.'shabri'loo ishakopikar, 'department'loo madhu saalinee lady dansga kanuvindu chesaru. atiloka sundari sridevi saitam 1988loo 'sherni'loo lady danga adaragottindi. kangana rounauth kuudaa 'rivalwar raani'gaa urrootaluuginchindi. ayithe ee cinemalevi baxafis vadda peddagaa prabhaavam chuupaleekapooyaayi. mari davud ibraheem chellelu 'haseena parkar'gaa shraddha kapur e sthaayilo alaristundo chudali.